13/05/2016 | Administración LocalMunicipal
Cambre
Aprobación definitiva da modificación da 22ª das bases de execución do orzamento prorrogado para o exercicio 2016

En sesión ordinaria celebrada con data 30 de marzo de 2016, o Pleno desta corporación acordou aprobar inicialmente a modificación da vixésimo segunda das Bases de execución do orzamento xeral prorrogado para o exercicio 2016. Publicado anuncio no BOP núm.67, de data 11 de abril de 2016, e unha vez transcorrido o prazo de quince días sen se presentar reclamacións á mesma, considérase definitivamente aprobada a modificación da Vixésimo segunda das Bases de execución do orzamento xeral prorrogado para o exercicio 2016, quedando redactado como se transcribe a continuación: O recoñecemento e liquidación de obrigas de gasto corresponderalle ao alcalde, e na súa virtude se declara a esixibilidade dun crédito contra o Concello de Cambre dun gasto debidamente autorizado e comprometido. Terán a consideración de documentos xustificativos da obriga a liquidar, as nóminas, as ordes de servizo para as dietas/axudas de custo e gastos de viaxe e, nos casos de obras, prestación de servizos e realización de subministracións, a factura, que deberá cumprir as prescricións previstas no Real decreto 1619/2012, do 30 de novembro, polo que se aproba o regulamento que regula as obrigas de facturación, entre outras: a) número e, se é o caso, serie. b) nome e apelidos ou denominación social, número de identificación fiscal e domicilio do expendedor. c) destinatario, é dicir: Concello de Cambre CIF P-XXXXXXXXX Rúa Atrio, núm.1 15660 Cambre (A Coruña) d) servizo municipal, concellaría ou área á que fose destinada a prestación. e) descrición da operación e a súa contraprestación total. f) lugar e data da súa emisión. g) entidade bancaria e número de conta a onde transferir o seu importe, se é o caso. h) En caso de exención do IVE, referencia expresa ao artigo e apartado no que trae causa dita exención. Deberán emitir a factura en formato electrónico, de forma obrigatoria, en virtude do artigo 4 da Lei 25/2013, de 27 de decembro, de impulso da factura electrónica e creación do rexistro contable de facturas no sector público: a) Sociedades anónimas; b) Sociedades de responsabilidade limitada; c) Persoas xurídicas e entidades sen personalidade xurídica que carezan de nacionalidade española; d) establecementos permanentes e sucursais de entidades non residentes en territorio español nos termos que establece a normativa tributaria; e) Unións temporais de empresas; f) Agrupación de interese económico, Agrupación de interese económico europea, Fondo de Pensións, Fondo de capital risco, Fondo de investimentos, Fondo de utilización de activos, Fondo de regularización do mercado hipotecario, Fondo de titulización hipotecaria ou Fondo de garantía de investimentos. O acceso a esta Plataforma e á información sobre a mesma realizarase a través da siguiente URL: https://face.gob.esEn aplicación da habilitación contida no artigo 4.1 in fine da Lei 25/2013, de 27 de decembro, exclúese da obriga de facturación electrónica: a) cando o proveedor non estea dado de alta na Plataforma, aceptarase a emisión da primeira factura emitida a este concello en formato papel, sempre e cando o seu importe sexa de ata 5.000,00 euros. b) as facturas emitidas por conceptos non orzamentarios cando o seu importe sexa de ata 5.000,00 euros. c) as facturas que se presenten como xustificación polo perceptor, do emprego dos fondos percibidos a través de pagamento que se ha de xustificar, cuxo importe sexa de ata 5.000,00 euros. d) as facturas de ata 350,00 euros, pagadas en efectivo a través de “vales de caixa”, e/ou tramitadas a través de anticipo de caixa fixa. As facturas deberán contar coa sinatura do alcalde ou, en caso de delegación, do concelleiro delegado da área correspondente que tivese autorizado ou disposto o gasto realizado, e que acredite a recepción de conformidade. Cando o importe da prestación ou servizo que se facture supere os tres mil euros a área terá que solicitar, ademais, a sinatura do técnico municipal ou persoal competente acreditando a correcta execución, e no caso de importe da factura superior a cinco mil euros, o seu informe. O documento xustificativo do gasto na realización dunha obra cuxo orzamento de execución sexa superior a cincuenta mil euros (50.000,00 euros) será a certificación da obra expedida polo técnico correspondente, acompañada da relación valorada e factura, que contará co visto e prace do alcalde ou concelleiro delegado da área competente, e a conformidade do técnico municipal responsable. As certificacións de obra expediranse por un importe non inferior a seis mil euros (6.000,00 euros), salvo a última. Tales certificacións, ademais de comprobación do investimento, deberán verificar que a obra, se efectuou segundo as condicións técnicas que serviron de base para a adxudicación. Entenderase por práctica administrativa contable que, dentro das consignacións do orzamento vixente, poden recoñecerse obrigas polo importe de recibos ou facturas de subministración e servizos da fin do ano anterior que habitualmente se presentan a finais do exercicio ou principios do seguinte.” De conformidade co disposto no artigo 171.1 do Real decreto lexislativo 2/2004, poderase interpoñer directamente contra a referida modificación, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 5 de maio de 2016 O Alcalde Óscar A García Patiño